पाएं अपने शहर की ताज़ा ख़बरें और फ्री ई-पेपरडाउनलोड करें
पुलिस कमिश्नर जोस मोहन ने शहर के आमजन को एक अपील जारी की है। उन्होंने बताया कि कोरोना महामारी में अब भी कुछ लोग गली, मोहल्ले व कॉलोनियों में घूम रहे हैं। ऐसे में पुलिस नियंत्रण कक्ष के एक व्हाट्सएप नंबर 9530440800 ऐसे लोगों के फोटो व वीडियो बना भेज सकते है। जिस पर संबंधित थाना पुलिस तुरंत कार्रवाई करेगी। राज्य सरकार की गाइड लाइन के तहत इसकी पालना करवाने में आप भी साझेदार बन सकते है, ताकि कोरोना की चेन को तोड़ा जा सके।
वहीं एक आमजन ने पुलिस आयुक्तालय जोधपुर की ऑनलाइन व्हाट्सएप हेल्पलाइन पर एक शिकायत दर्ज करवाई। डीसीपी पूर्व धर्मेंद्र सिंह यादव ने बताया कि पुलिस आयुक्तालय में गठित व्हाट्सएप हेल्पलाइन पर सुभाष चौक क्षेत्र में युवकों द्वारा बिना मास्क व बिना हेलमेट के सार्वजनिक स्थान पर सिगरेट पीने एवं क्षेत्रवासियों के परेशान होने की शिकायत एवं फोटो प्राप्त हुआ था। जिस पर एसीपी दरजाराम व रातानाडा थानाधिकारी लीलाराम द्वारा त्वरित कार्रवाई करते हुए वाहन चालक युवक को दस्तयाब किया गया। वहीं उसके विरुद्ध सार्वजनिक स्थान पर तंबाकू सेवन के प्रयोग करने पर जुर्माना वसूल किया गया। इसके साथ ही उसका वाहन जब्त किया गया। डीसीपी यादव ने बताया कि आमजन को होने वाली इस तरह की शिकायत के संबंध में आयुक्तालय पर गठित व्हाट्सएप हेल्पलाइन पर शिकायत दर्ज करने पर त्वरित कार्यवाही कर शिकायतकर्ता का नाम गोपनीय रखा जाएगा। वहीं ऐसे समाज कंटकों के विरुद्ध कानूनी कार्रवाई अमल में लाई जाती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn